CELEX: 32022R0502
Language: hu
Date: 2022-03-29 00:00:00
Title: A Bizottság (EU) 2022/502 végrehajtási rendelete (2022. március 29.) az 1321/2013/EU végrehajtási rendeletnek a „Scansmoke PB 1110” füstaroma elsődleges termékre vonatkozó engedély jogosultjának neve tekintetében történő módosításáról (EGT-vonatkozású szöveg)

2022.3.30.   
               
               
                  HU
               
               
                  Az Európai Unió Hivatalos Lapja
               
               
                  L 102/6
               
            
         A BIZOTTSÁG (EU) 2022/502 VÉGREHAJTÁSI RENDELETE
         (2022. március 29.)
         az 1321/2013/EU végrehajtási rendeletnek a „Scansmoke PB 1110” füstaroma elsődleges termékre vonatkozó engedély jogosultjának neve tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben, illetve azok felületén felhasznált vagy felhasználásra szánt füstaromákról szóló, 2003. november 10-i 2065/2003/EK európai parlamenti és tanácsi rendeletre (1) és különösen annak 11. cikkére,
         mivel:
         
                     (1)
                  
                  
                     2021. október 1-jén az Azelis Denmark A/S (a továbbiakban: kérelmező) a 2065/2003/EK rendelet 11. cikke (1) bekezdésének megfelelően kérelmet nyújtott be az 1321/2013/EU bizottsági végrehajtási rendeletben (2) meghatározott „Scansmoke PB 1110” füstaroma elsődleges termékre vonatkozó engedély jogosultja nevének megváltoztatása iránt.
                  
               
                     (2)
                  
                  
                     A kérelemben a kérelmező közölte, hogy a „Scansmoke PB 1110” füstaroma elsődleges termékre vonatkozó engedélyt át kell ruházni a proFagus GmbH-ra. Állításának alátámasztására benyújtotta a kérelmező és a proFagus GmbH között a „Scansmoke PB 1110” füstaroma elsődleges termék tekintetében kötött átruházási megállapodást.
                  
               
                     (3)
                  
                  
                     Az engedély jogosultjának javasolt módosítása kizárólag adminisztratív jellegű, ezért nem vonja maga után az érintett termékek újbóli értékelését.
                  
               
                     (4)
                  
                  
                     Az 1321/2013/EU végrehajtási rendeletet ezért ennek megfelelően módosítani kell.
                  
               
                     (5)
                  
                  
                     A zökkenőmentes átmenet biztosítása érdekében helyénvaló úgy rendelkezni, hogy a „Scansmoke PB 1110” füstaroma elsődleges termék, valamint az abból származó füstaromák és az azokat tartalmazó élelmiszerek, amelyek megfelelnek az e rendelet hatálybalépése előtt alkalmazandó szabályoknak, a meglévő készletek kimerüléséig továbbra is forgalomba hozhatók és felhasználhatók legyenek.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1321/2013/EU végrehajtási rendelet módosítása
            Az 1321/2013/EU végrehajtási rendelet mellékletének táblázatában a „Scansmoke PB 1110” füstaroma elsődleges termékre vonatkozó bejegyzés a következőképpen módosul:
            
                        1.
                     
                     
                        A harmadik sorban (Az engedély jogosultjának neve) az „Azelis Denmark A/S” szövegrész helyébe a „proFagus GmbH” szövegrész lép.
                     
                  
                        2.
                     
                     
                        A negyedik sorban (Az engedély jogosultjának címe) a „Lundtoftegaardsvej 95, 2800 Lyngby, DÁNIA” szövegrész helyébe az „Uslarer Str. 30, 37194 Bodenfelde, NÉMETORSZÁG” szövegrész lép.
                     
                  
         
            2. cikk
            Átmeneti intézkedések
            Az 1321/2013/EU végrehajtási rendelet mellékletében meghatározott „Scansmoke PB 1110” füstaroma elsődleges termék és az azokból származó füstaromák, valamint a füstaroma elsődleges terméket vagy az abból származó füstaromákat tartalmazó élelmiszerek, amelyeket 2022. április 19. előtt állítottak elő és címkéztek fel a 2022. április 19. előtt alkalmazandó szabályokkal összhangban, a meglévő készletek kimerüléséig továbbra is forgalomba hozhatók és felhasználhatók.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 309., 2003.11.26., 1. o.
         
         
            (2)  A Bizottság 1321/2013/EU végrehajtási rendelete (2013. december 10.) az élelmiszerekben vagy azok felületén való felhasználásra, illetve származékos füstaromák előállítására szánt engedélyezett füstaroma elsődleges termékek uniós jegyzékének megállapításáról (HL L 333., 2013.12.12., 54. o.).